Nr. L 341/36 De Europæiske Fællesskabers Tidende 31. 12. 93 RÅDETS FORORDNING (EF) Nr. 3677/93 af 20. december 1993 om fastsættelse for 1994 af visse foranstaltninger til bevarelse og forvaltning af fiskeres- sourcerne, der finder anvendelse på fartøjer, som fører portugisisk flag, i de farvande, der henhører under medlemsstaternes højhedsområde eller jurisdiktion, med undtagelse af spanske og portugisiske farvande RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, under henvisning til akten vedrørende Spaniens og Portu- gals tiltrædelse, særlig artikel 349, under henvisning til forslag fra Kommissionen, og ud fra følgende betragtninger: I henhold til artikel 349 i tiltrædelsesakten påhviler det Rådet at fastsætte fiskerimulighederne og det hertil sva- rende antal portugisiske fartøjer, der kan fiske i de i stk. 1 i nævnte artikel omhandlede farvande; det er derfor nødvendigt at fastsætte principper og visse procedurer på fællesskabsniveau, for at hver enkelt med- lemsstat kan sikre forvaltningen af fiskeri, foretaget af fartøjer der fører medlemsstatens flag; i henhold til artikel 349, stk. 2, i tiltrædelsesakten indrømmes der portugisiske fartøjer fiskerimuligheder for fangst af blåhvilling og hestemakrel; det hertil svarende antal fartøjer og de nærmere regler vedrørende adgang og kontrol bør fastsættes årligt; mulighederne for fiskeri efter arter, der ikke er undergivet ordningen med samlede tilladte fangstmængder, samt det hertil svarende antal fartøjer fastsættes på grundlag af situationen for portugisiske fiskeriaktiviteter i perioden forud for tiltrædelsen i medlemsstaternes farvande, bort- set fra spanske farvande; det er nødvendigt at sikre bevarelsen af bestandene under hensyntagen til de begrænsninger, der gælder for fiskeri efter lignende arter i portugisiske farvande, fra fartøjer fra andre medlemssta- ter end Spanien; der bør fastsættes særlige bestemmelser for de fiskeriakti- viteter, der er omhandlet i artikel 349 i tiltrædelses- akten; det fiskeri, der er omhandlet i denne forordning, er undergivet kontrolforanstaltningerne i forordning (EØF) nr. 2241/87 (1), samt de særlige bestemmelser, der er vedtaget i henhold til artikel 349, stk. 5, andet afsnit, i tiltrædelsesakten — UDSTEDT FØLGENDE FORORDNING: Artikel 1 Antallet af fartøjer, der fører portugisisk flag, og som må fiske i de farvande, der henhører under medlemsstaternes højhedsområde eller jurisdiktion, med undtagelse af span- ske og portugisiske farvande, som omhandlet i artikel 349 i tiltrædelsesakten, samt de nærmere regler vedrø- rende adgang til og muligheder for fiskeri efter bestemte arter, er fastsat som anført i bilaget. Artikel 2 Denne forordning træder i kraft den 1. januar 1994. Den anvendes indtil den 31. december 1994. Denne forørdning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 20. december 1993. På Rådets vegne A. BOURGEOIS Formand (1) EFT nr. L 207 af 29. 7. 1987, s. 1; forordningen er ændret ved forordning (FØF) nr. 3483/88 (EFT nr. L 306 af 11, 11. 1988, s. 2).